નવસારીમાં જન્મેલા કેતન મહેતાના પિતા ચન્દ્રકાન્ત મહેતાનું ગુજરાતી સાહિત્યમાં જાણીતું નામ છે. ચન્દ્રકાન્ત મહેતા ગુજરાતીના પ્રોફેસર, વિવેચક હોવા ઉપરાંત અનેક બંગાળી કથાઓનો ગુજરાતીમાં અનુવાદ કર્યો છે. શરૂઆતમાં મુંબઈ અને છેવટે દિલ્હીમાં હેડ ડિપાર્ટમેન્ટ પ્રોફેસર તરીકે ફરજ બજાવી હતી. એટલે કેતનનો અભ્યાસ દિલ્હીમાં હિન્દીમાં થયો. કેતન કહે છે કે, “સરદાર પટેલ વિદ્યાલયમાંથી શાળાનું શિક્ષણ પુરુ કર્યું અને ત્યારબાદ સેન્ટ સ્ટિફન્સ કોલેજમાંથી ઇકોનોમિક્સ સાથે ગ્રેજ્યુએશન કર્યું. શાળા અને કોલેજ દરમિયાન નાટકો કરવા માંડ્યો હતો. એમ.કે.રૈના, બી.વી.કારંજ અને ઓમ શિવપુરી સાથે રંગમંચ પર કામ કર્યું હોવાથી દ્રશ્યાત્મક ક્રિએટીવીટિમાં રસ પડતો ગયો. એટલે પૂના ફિલ્મ ઇન્સટિટ્યુટમાંથી ડિપ્લોમાં કર્યો.મારા બન્ને ભાઈઓ ડોકટર થયા છે. તે સમયે એટલે કે એંશીના દાયકામાં ફિલ્મલાઈનમાં જવાનું ભાગ્યે જ કોઇ પસંદ કરતું. એટલે ઘરમાંથી થોડો વિરોધ થયો હતો. પણ મારી મક્કમતા જોઇને પિતાજીએ મને મંજુરી આપી. તે સમયે નસિરુદ્દીન શાહ, સ્મિતા પાટિલ જેવા કલાકારો મારી સાથે હતા એટલે તેમની સાથે મિત્રતા થઈ.” કેતન મહેતા વાત કરતાં જરા અટકે છે એટલે સવાલ પૂછી લઉ છું કે,